બોલિવુડના સુપરસ્ટાર સલમાન ખાનની અભિનીત ફિલ્મ ‘પ્રેમ રતન ધન પાયો’ બોક્સ ઓફિસ પર ધૂમ મચાવી રહી છે. ફિલ્મે પહેલા ત્રણ દિવસમાં જ 100 કરોડથી વધારે કમાણી કરી લીધી છે. ફિલ્મે ઓપનિંગ દિવસે જ 40.35 કરોડ રૂપિયાની રેકોર્ડ કમાણી કરી હતી જે બીજે દિવસે પણ ચાલુ રહેતા 31.03 કરોડની કમાણી કરી હતી. જ્યારે શનિવારે આ ફિલ્મે વધુ 30.07 કરોડની કમાણી કરી હતી. આ ફિલ્મ આ વર્ષની પાંચમી ફિલ્મ છે જેનો 100 કરોડની ક્લબમાં સમાવેશ થયો છે. આ અગાઉ 2015ના વર્ષમાં બજરંગી ભાઇજાન, તનુ વેડસ મનુ રિર્ટન્સ, બાહુબલી અને એબીસીડી-2નો સમાવેશ થાય છે. આ સલમાન ખાનની નવમી ફિલ્મ છે જેને 100 કરોડથી વધુ કમાણી કરી છે.